./data/phi0474/phi057/phi0474.phi057.perseus-lat1.xml
M. Tullius Cicero
Cinguluminquit nos tenemus, Anconem amisimus; Labienus discessit a Caesare  utrum de imperatore populi Romani an de Hannibale loquimur? o hominem amentem et       miserum qui ne umbram quidem umquam τοῦ καλοῦ viderit! atque haec ait omnia facere se dignitatis causa  ubi est autem dignitas       nisi ubi honestas? honestum igitur habere exercitum nullo publico consilio,       occupare urbis civium quo facilior sit aditus ad patriam, χρεῶν, φυγάδων καθόδουσ, sescenta       alia scelera moliri, τὴν θεῶν μεγίστην ὥστ' ἔχειν τυραννίδαsibi habeat suam fortunam! unam me hercule tecum apricationem in illo       lucrativo tuo sole malim quam omnia istius modi regna vel potius mori miliens quam semel       istius modi quicquam cogitare  quid si tu velis? inquis